ഹൈദരലി തങ്ങള് നയാ പൈസയുടെ തിരിമറി നടത്തിയിട്ടില്ല, ഇഡി നോട്ടീസ് കുഞ്ഞാലിക്കുട്ടിക്ക് നല്കണം: ജലീല് തിരുവനന്തപുരം: ജീവിതത്തില് ഒരു നയാ പൈസയുടെ തിരിമറി നടത്താത്ത പാണക്കാട് ഹൈദരലി തങ്ങള്ക്ക് അയച്ച നോട്ടീസ് ഇഡി പിന്വലിക്കണമെന്ന് മുന് മന്ത്രി കെടി ജലീല്. നിയമസഭാ യോഗത്തിന് ശേഷം വിളിച്ചുചേര്ത്ത വാര്ത്താ സമ്മേളനത്തില് സംസാരിക്കുകയായിരുന്നു അദ്ദേഹം. നോട്ടീസ് അയക്കേണ്ടത് കുഞ്ഞാലിക്കുട്ടിക്കെതിരെയെന്നും കെടി ജലീല് പറഞ്ഞു. ഇഡിക്ക് ആരാണ് കുറ്റവാളിയെന്ന് അറിയാം. ഹൈദരലി തങ്ങള്ക്ക് നല്കിയ നോട്ടീസ് പിന്വലിക്കണം. നോട്ടീസ് കുഞ്ഞാലിക്കുട്ടിക്ക് നല്കണം. ഹൈദരലി ശിഹാബ് തങ്ങളെ ചതിക്കുഴിയില് വീഴ്ത്തുന്ന കുഞ്ഞാലിക്കുട്ടി, മുസ്ലിം ലീഗിനെയും സമുദായത്തെയും നാല് വെളളിക്കാശിന് വിറ്റുതുലക്കുമെന്നും അദ്ദേഹം പറഞ്ഞു. കേരളത്തിന് പുറത്തുള്ള ചന്ദ്രികയുടെ എഡിഷനുകളെല്ലാം നിര്ത്തി. കെഎംസിസി വഴിയും കുഞ്ഞാലിക്കുട്ടി പണം തട്ടിക്കുന്നു. ആത്മാര്ത്ഥമായി മുസ്ലീം ലീഗിനെ സ്നേഹികുന്നവര്ക്ക് വലിയ വേദനയാണിത്. ഇഡി തങ്ങള്ക്കെതിരായ നോട്ടീസ് പിന്വലിക്കണമെന്നത് താന് നടത്തുന്ന അഭ്യര്ത്ഥന മാത്രം. എല്ലാ ഉത്തരവാദിത്തങ്ങളും കുഞ്ഞാലിക്കുട്ടി ഏറ്റെടുക്കണമെന്നും അദ്ദേഹം ആവശ്യപ്പെട്ടു. കുഞ്ഞാലിക്കുട്ടിയുടെ മകന് മൂന്നരക്കോടി സഹകരണ ബാങ്കിലേക്ക് മാറ്റിയത് കൂടുതല് പലിശ അടിച്ച് മാറ്റാനാണോയെന്ന് കെടി ജലീല് ചോദിച്ചു. തനിക്ക് ഇഡിയില് അല്ല വിശ്വാസം. എന്നാല് യു ഡി എഫിനും ലീഗിനും ഇഡിയില് ആയിരുന്നല്ലോ വിശ്വാസമെന്നും ജലീല് ചോദിച്ചു. എആര് നഗര് സര്വീസ് സഹകരണ ബാങ്കില് 600 കോടിയോളം രേഖകളില്ലാത്ത പണമുണ്ടെന്നും ഹൈദരലി തങ്ങള്ക്ക് വേണ്ടി പറയാന് ലീഗുകാര്ക്ക് ആഗ്രഹമുണ്ടെങ്കിലും കുഞ്ഞാലിക്കുട്ടിയെ പേടിയാണെന്നും ജലീല് പറഞ്ഞു. Last Updated Aug 5, 2021, 12:25 PM IST ED to withdraw Hyderali thangal Jaleel request Kunhalikkutty Notice issued to to redirect it to ഇഡി നോട്ടീസ് കുഞ്ഞാലിക്കുട്ടിക്ക് നല്കണം തിരിമറി നടത്തിയിട്ടില്ല നയാ പൈസയുടെ ഹൈദരലി തങ്ങള് ജലീല്